User:Pudasainishyam/sandbox

°केपी शर्मा ओली

प्रधानमन्त्री केपी शर्मा ओलीको स्वास्थ्य अवस्था सामान्य रहेको निजी चिकित्सकले बताएका छन्। प्रधानमन्त्रीका निजी चिकित्सक दिव्य सिंह शाहले विज्ञप्ति जारी गर्दै प्रधानमन्त्रीको स्वास्थ्य अवस्था सामान्य रहेको जानकारी गराएकी हुन् ।

'प्रधानमन्त्रीको शरीरमा बढी मात्रामा रहेको एन्टीबडीलाई वैज्ञानिक प्रविधिबाट हटाउने उपचार प्रक्रिया सिंगापुरको नेशनल युनिभर्सिटी अस्पताल (एनयूएच) मा पूरा भएको छ', विज्ञप्तिमा भनिएको छ, 'उहाँको स्वास्थ्य अवस्था सामान्य छ र आफ्नो कामलाई निरन्तरता दिन सक्नुहुन्छ।'

ओलीको सिंगापुरमा 'प्लाज्माफेरिसस' उपचार विधिबाट मिर्गौलाको उपचार गरिएको हाे। दिन बिराएर गर्नुपर्ने प्लाज्माफेरेसिस उपचार विधि बुधबार सकिएको थियो। प्रधानमन्त्रीको स्वास्थ्य सामान्य र सुधारोन्मुख देखिएकाले उनी शुक्रबार स्वदेश फर्केका हुन्।

ओली यसअघि पनि सिंगापुरको सोही अस्पतालमा उपचार गर्न पुगेका थिए। त्यसबेला उनी एक साता उपचार गराएर साउन १८ गते स्वदेश फर्केका थिए। नेपाल आएको १० दिनपछि प्रधानमन्त्री ओली फलोअपका लागि सिंगापुर गएका थिए।